পালোয়ান
পালোয়ান (অনু. কুস্তিগির) হচ্ছে ২০১৯ সালে মুক্তিপ্রাপ্ত একটি ভারতীয় কন্নড়-ভাষার ক্রীড়া মারপিট নাট্যধর্মী চলচ্চিত্র। চলচ্চিত্রটি রচনা ও পরিচালনা করেছেন এস. কৃষ্ণ এবং জি স্টুডিওস ও আরআরআর মোশন পিকচার্সের ব্যানারে প্রযোজনা করেছেন স্বপ্না কৃষ্ণ। এতে মুখ্য ভূমিকায় অভিনয় করেছেন কিচ্চা সুদীপ, সুনীল শেঠি ও আকাঙ্ক্ষা সিং। পালোয়ান সুনীল শেঠির কন্নড় চলচ্চিত্রে অভিষেকের জন্য স্মরণীয়। চলচ্চিত্রের আবহসংগীত ও সংগীত সুর করেছেন অর্জুন জান্য। চলচ্চিত্রে সুদীপ কুস্তিগির ও বক্সার হিসাবে দ্বৈত ভূমিকায় অভিনয় করেছেন। প্রথমে চলচ্চিত্র সংশ্লিষ্টরা চলচ্চিত্রটি নয়টি ভাষায় মুক্তি দেয়ার পরিকল্পনা করে, কিন্তু পরে হিন্দি ভাষায় প্রেক্ষাগৃহে মুক্তিসহ এটি পাঁচটি ভাষায় মুক্তির জন্য টিক করা।